Asbest er som udgangspunkt ikke dækket på ejerskifteforsikringen, fordi det i sig selv ikke udgør en skade. Ejerskifteforsikringen dækker udbedring af aktuelle skader, samt fysiske forhold ved bygningen der giver nærliggende risiko for skader. Ved skade forstås brud, lækage, svækkelse, revnedannelse mv.   Det er først i det øjeblik, hvor isoleringen fx brydes, at asbest bliver et problem. I må derfor forsøge, at rette jeres krav mod håndværkeren eller dennes ansvarsforsikring. Det vil dog altid være en konkret vurdering i den enkelte sag, om håndværkeren kan gøre ansvarlig for den skete skade.